En onkel, Koken Ito, var arkitekt og inspirerede nevøen til at følge i sine fodspor. Ved [[New York University]] tog Yamasaki sin [[Kandidat|mastergrad]] indenfor arkitektur, og begyndte at praktisere ved de firmaer, der stod bag [[Empire State Building]] og [[Rockefeller Center]]. Han giftede sig i 1941 med Teruko Hirashiki og fik efterhånden tre børn, Carol, Taro og Kim. Bosat på USA's østkyst slap familien for den [[internering]] under [[anden verdenskrig]], som japanske amerikanere på vestkysten blev udsat for. Yamasaki skilte sig fra sin kone i [[1961]], men flyttede sammen med hende igen otte år senere, efter yderligere to [[skilsmisse]]r i mellemtiden. World Trade Center-tårn nr 2 stod færdigt i 1976, efterfulgt af Yamasakis Rainier-tårn det følgende år, og han påtog sig arbejder i USA, [[Saudi-Arabien]] og Japan på trods af sit svigtende helbred. Han døde af [[kræft]] i 1986.
<ref>[http://www.historylink.org/index.cfm?DisplayPage=output.cfm&File_Id=5352 HistoryLink.org- the Free Online Encyclopedia of Washington State History<!-- Bot genereret titel -->]</ref>
Kultur Arkitektur